CELEX: 22012D0134
Language: sk
Date: 2012-07-13 00:00:00
Title: Rozhodnutie Spoločného výboru EHP č. 134/2012 z  13. júla 2012 , ktorým sa mení a dopĺňa príloha XIII (Doprava) k Dohode o EHP

8.11.2012   
            
            
               SK
            
            
               Úradný vestník Európskej únie
            
            
               L 309/15
            
         ROZHODNUTIE SPOLOČNÉHO VÝBORU EHP
   č. 134/2012
   z 13. júla 2012,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 113/2012 z 15. júna 2012 (1).
            
         
               (2)
            
            
               Nariadenie Komisie (EÚ) č. 72/2010 z 26. januára 2010, ktorým sa ustanovujú postupy vykonávania inšpekcií Komisie v oblasti bezpečnostnej ochrany letectva (2) sa začlenilo do dohody rozhodnutím Spoločného výboru EHP č. 75/2010 (3).
            
         
               (3)
            
            
               Vzhľadom na zaistenie jednotného uplatňovania nariadenia (EÚ) č. 72/2010 v rámci celého Európskeho hospodárskeho priestoru by sa mala zmeniť a doplniť príloha XIII, aby sa uľahčila spolupráca medzi Komisiou a Dozorným úradom EZVO,
            
         PRIJAL TOTO ROZHODNUTIE:
   Článok 1
   Bod 66hc [nariadenie Komisie (EÚ) č. 72/2010] prílohy XIII k dohode sa mení a dopĺňa takto:
   
               1.
            
            
               Terajšia úprava sa označuje ako úprava a).
            
         
               2.
            
            
               Za úpravu a) sa dopĺňa táto úprava:
               
                           „b)
                        
                        
                           Do článku 6 ods. 2 sa dopĺňa:
                           ‚Pri príslušných kontrolách môže Komisia vyzvať vnútroštátnych audítorov zapísaných v zoznamoch štátov EZVO a Dozorný úrad EZVO môže vyzvať vnútroštátnych audítorov zapísaných v zoznamoch členských štátov EÚ.
                           Komisia a Dozorný úrad EZVO sa môžu navzájom prizvať na príslušné inšpekcie ako pozorovatelia.‘ “
                        
                     
         Článok 2
   Toto rozhodnutie nadobúda účinnosť 14. júla 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 13. júla 2012
      
         
            Za Spoločný výbor EHP
         
         
            predseda
         
         Atle LEIKVOLL
      
   
   
      (1)  Ú. v. EÚ L 270, 4.10.2012, s. 37.
   
      (2)  Ú. v. EÚ L 23, 27.1.2010, s. 1.
   
      (3)  Ú. v. EÚ L 244, 16.9.2010, s. 32.
   
      (4)  Ústavné požiadavky neboli oznámené.